प्रदर्शनकारीले मंगलबजार, कुपन्डोल, च्यासल, जावलाखेल, लगनखेल, पाटनढोका, ग्वार्कोलगायत जिल्लाका अधिकांश स्थानमा सवारी आवागमनमा रोक लगाएका थिए । बन्दको क्रममा झन्डै तीन दर्जन सवारी साधन तोडफोड भएका छन् । बन्दले गर्दा रक्षामन्त्री विष्णु पौडेल हिँडेरै कार्यालय गएका थिए । साइकल चढेर गन्तव्यतर्फ जाँदै गरेका साइकलको समेत हावा खुस्काएका प्रदर्शनकारीले सबै पसल, कलकारखाना, विद्यालय बन्द गराएका थिए । प्रहरीले जबरजस्ती तोडफोड र पसल बन्दै गराउँदै हिँडेको अवस्थामा करिब पाँच दर्जनलाई पक्राउ गरेको थियो । पक्राउ परेका सबै रिहा गरिसकेको प्रहरीले जनाएको छ ।
